Լեգենդ սիրո մասին

«Լեգենդ սիրո մասին» (, ), մելոդրամա, որը 1984 թվականին համատեղ նկարահանվել է ԽՍՀՄ-ի և Հնդկաստանի կինեմատոգրաֆիստների կողմից։ Խորհրդային ռեժիսոր Լատիֆ Աբիդովիչի և հնդիկ ռեժիսոր Ումեշ Մեխրայի համատեղ նկարահանած երկրորդ ֆիլմն է (առաջինը 1979 թվականին նկարված «Ալի Բաբայի և 40 ավազակների արկածները» ֆիլմն էր)։ Պրեմիերան կայացել է 1984 թվականի նոյեմբերի 15-ին` Դելիում։ Նույն թվականի դեկտեմբերին ֆիլմը մտավ խորհրդային կինովարձույթ և զբաղեցրեց 14-րդ տեղը։ Ֆիլմը դիտեց 21.1 միլիոն մարդ։

Սյուժե 
Ֆիլմի հիմքում ընկած է հին հնդկական մի լեգենդ՝  («Մահիվալի երազները»), բուխարացի մի պատանու և հնդիկ աղջկա սիրո պատմությունը։

Երկու անզավակ ընտանեկան զույգեր անապատի մի ծեր իմաստունից խնդրում են, որ օգնի իրենց և կատարի վաղեմի երազանքները. նրանք ուզում էին երեխաներ ունենալ։ Իմաստունը գուշակում է, որ մի ընտանիքում կծնվի տղա, իսկ մյուսում՝ աղջիկ և երբ արդեն մեծանան՝ կսիրեն միմյանց, որը, ի վերջո, կհանգեցնի նրանց անժամանակ վախճանին։

Անցնում են շատ տարիներ։ Բուխարացի առևտրականի որդի միակ ժառանգ Իզզատն իր չափահաս դառնալու օրը ջրի մեջ տեսնում է մի կուժ՝ ուղարկված հեռավոր Հնդկաստանից, որի մեջ արտացոլված է մի հրաշագեղ աղջիկ։ Իզզատը միանում է քարավանին և ուղևորվում է դեպի Հնդկաստան՝ սիրո փնտրտուքով տարված։

Գուջարատ նահանգում նա գտնում է Սանիյային և դառնում է նրա հայր Տուլլայի աշակերտը։ Սկսում է սովորել բրուտագործություն և ավելի հաճախ է տեսնում իր սիրեցյալին։ Դա առաջացնում է գյուղի բնակիչների զայրույթը։ Տուլլան նպատակադրվել էր աղջկան ուշիմ մարդու տալ կնության։ Հարսանիքի ժամանակ Սանիյան փախչում է տնից և փորձում է գտնել Իզզատին։ Սկսվում է տեղատարափ, և սիրեցյալները մահանում են վարարած գետի ջրերում։

Դերերում

Նկարահանող խումբ 
 Ռեժիսորներ՝ Լատիֆ Ֆայզիև, Ումեշ Մեխրա
 Ֆիլմի տնօրեններ (պրոդյուսերներ)՝ Ֆ. Ս. Մեխրա, Պարվեշ Մեխրա 
 Սցենարիստներ՝ Շանտի Պրակաշ Բակշի, Լատիֆ Ֆայզիև, Ուլմաս Ումարբեկով, Ջավեդ Սիդիկի
 Օպերատորներ՝ Դավրոն Աբդուլաև, Աբդուլիև Դյուրան, Ս. Պապու
 Կոմպոզիտորներ՝ Անու Մալիկ, Վլադիմիր Միլով
 Երգերի հեղինակ՝ Անանդ Բակշի 
 Նկարիչներ՝ Սադրիտդին Զիյամուհամեդով, Բաբուրաո Պոդար, Բանու
 Մոնտաժողներ՝ Մ. Ս. Շինդրե, Զուխրա Ումարով
 Ձայնի ռեժիսոր՝ Բրահմանադ Շարմա 
 Կադրից դուրս երգերը կատարում են՝ Աշա Բհոսլե, Անուպամա Դեշպանդե, Անվար, Շաբբիր Կումար
 Պարերի բեմադրիչ՝ Պ. Լ. Ռաջ

Սաունդթրեք

Մրցանակներ 

Filmfare Awards (1985)

Մրցանակներ: 
 Filmfare Award որպես կնոջ լավագույն կադրից դուրս վոկալ (Անուպամա Դեշպանդե «Sohni Chinab Di» երգի համար)
 Filmfare Award լավագույն մոնտաժի համար (Մ. Ս. Շինդրե)
 Filmfare Award ձայնի լավագույն ռեժիսոր (Բրահմանադ Շարմա)

Անվանակարգեր: 
 Filmfare Award ֆիլմի լավագույն երաժշտության համար (Անու Մալիկ)
 Filmfare Award ֆիլմի երգի լավագույն բառերի համար (Անանդ Բակշիին «Sohni Chinab Di» բառերի համար)
 Filmfare Award որպես տղամարդու լավագույն կադրից դուրս վոկալ (Շաբբիր Կումար)

Ծանոթագրություններ

Արտաքին հղումներ 
 
 Ռեժիսոր Ումեշ Մեխրա  // 2india.ru

1984 ֆիլմեր
Հնդկական ֆիլմեր
Խորհրդային ֆիլմեր
Դրամա ֆիլմեր
Խորհրդային մելոդրամա ֆիլմեր
Արկածային ֆիլմեր
Հինդի լեզվով ֆիլմեր
Ռուսերեն ֆիլմեր